চৌধুরী শুজাত হুসাইন (জন্ম ২৭ জানুয়ারি ১৯৪০) একজন জ্যেষ্ঠ পাকিস্তানি রাজনীতিবিদ যিনি পূর্বে পাকিস্তানের ১৪তম প্রধানমন্ত্রী ছিলেন। হুসাইন ২০০৩ সাল থেকে পিএমএল (কিউ)-এর দলীয় সভাপতি।  ব্যবসায়ী-শিল্পপতি চৌধুরী পরিবার  থেকে আগত, তিনি এফসি কলেজ বিশ্ববিদ্যালয় এবং পাঞ্জাব বিশ্ববিদ্যালয় থেকে স্নাতক হন। স্নাতক শেষে তিনি পরিবারিক ব্যবসায় যোগ দেন, যা শিল্প, টেক্সটাইল, কৃষি খামার, চিনি ও আটা কল নিয়ে গঠিত ছিল। ১৯৮৫ সালের নির্বাচনে তিনি স্বতন্ত্র প্রার্থী হিসেবে নির্বাচিত হন এবং প্রধানমন্ত্রী মুহাম্মদ জুনেজোর মন্ত্রিসভায় শিল্প মন্ত্রী হন, যা ১৯৮৮ পর্যন্ত স্থায়ী হয়।  তিনি ১৯৮৮ থেকে ১৯৯০ সালের মধ্যে ইসলামী গণতান্ত্রিক জোট (আইডিএ)-এর প্রভাবশালী রক্ষণশীল নেতা হন এবং ১৯৯৩ সালে নওয়াজ শরিফের অধীনে পাকিস্তান মুসলিম লীগে যোগ দেন। তিনি নওয়াজ শরিফের সরকারে ১৯৯০–১৯৯৩ এবং ১৯৯৭–১৯৯৯ সালে দুবার স্বরাষ্ট্রমন্ত্রী ছিলেন।  মূলত নওয়াজ শরিফের ঘনিষ্ঠ হলেও ১৯৯৯ সালের পর তিনি স্বৈরশাসক পারভেজ মুশাররফের সঙ্গে যোগ দেন এবং নতুন পিএমএল-কিউ দলের সদস্য হন। তার পরিবার জাতীয় রাজনীতিতে প্রভাবশালী থাকে এবং তার ছোট চাচাতো ভাই চৌধুরী পারভেজ এলাহী ২০০২ থেকে ২০০৭ সাল পর্যন্ত পাঞ্জাবের মুখ্যমন্ত্রী ছিলেন। ২০০৮ সালের নির্বাচন ও মোশাররফের পদত্যাগের পর হুসাইন ও তার দল পিপিপি নেতা প্রধানমন্ত্রী ইউসুফ রাজা গিলানি এবং প্রেসিডেন্ট আসিফ আলী জারদারির প্রধান সহযোগী হন।   প্রারম্ভিক জীবন ও শিক্ষা  চৌধুরী শুজাত হুসেইন ২৭ জানুয়ারি ১৯৪৬ সালে তৎকালীন ব্রিটিশ ভারতের পাঞ্জাবের গুজরাট জেলায় জন্মগ্রহণ করেন। তিনি ওয়ারাইচ গোত্রের একটি পাঞ্জাবি জাট পরিবারে জন্মগ্রহণ করেন। তাঁর পূর্বপুরুষদের আদিনিবাস ছিল গ্রামীণ গুজরাটে এবং প্রাথমিকভাবে তাদের কোনো রাজনৈতিক পটভূমি ছিল না। তাঁর পিতা জহুর ইলাহী পাঞ্জাব পুলিশে একজন জুনিয়র কনস্টেবল ছিলেন কিন্তু একটি সুতির মিল প্রতিষ্ঠা করার জন্য পুলিশ চাকরি ছেড়ে দেন। ভারত বিভাজনের ফলে তাঁর পরিবার একটি সুতির মিল হারান কিন্তু ১৯৪৭ সালে পাকিস্তান সৃষ্টির পর গুজরাটে মিলটি পুনরায় প্রতিষ্ঠা করেন। তাঁর পিতা প্রথমবার ১৯৫৪ সালের নির্বাচনে প্রতিদ্বন্দ্বিতা করেন এবং গুজরাট জেলার একজন স্থানীয় ইউনিয়ন কাউন্সিলর হিসেবে নির্বাচিত হন। গুজরাটের পাবলিক স্কুলে পড়াশোনা করার পর, হুসেইন ম্যাট্রিকুলেশন পাস করেন এবং ফোরমান খ্রিস্টান কলেজ বিশ্ববিদ্যালয়ে ভর্তি হন। ১৯৬২ সালে, হুসেইন ফোরমান খ্রিস্টান কলেজ বিশ্ববিদ্যালয়ে পড়াশোনা করেন এবং ১৯৬৫ সালে ব্যাচেলর অফ বিজনেস অ্যাডমিনিস্ট্রেশন নিয়ে স্নাতক হন এবং যুক্তরাজ্যে শিল্প ব্যবস্থাপনাতে এমএ অর্জন করেন।  পাকিস্তানে ফিরে আসার পর, হুসেইন ১৯৬৯ সালে টেক্সটাইল, চিনি, আটা মিলিং এবং কৃষি খামার নিয়ে গঠিত পরিবারের শিল্প ব্যবসায় যোগ দেন। এই সময়ের মধ্যে, হুসেইনের পরিবার একটি শক্তিশালী শিল্প অলিগার্কে পরিণত হয়েছিল এবং প্রেসিডেন্ট আইয়ুব খান এবং জেনারেল ইয়াহিয়া খান এর উপর উল্লেখযোগ্য প্রভাব বিস্তার করেছিল।   টীকা    তথ্যসূত্র    বহিঃসংযোগ    চৌধুরী সুজাত হোসেনের কিছু তথ্য।    স্টোরি অব পাকিস্তান প্রোফাইল  পাকিস্তান মুসলিম লীগের অফিসিয়াল ওয়েবসাইট  |-  |-  |-  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাত জেলার ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ১৯৯৭-১৯৯৯ বিষয়শ্রেণী:পাকিস্তান জাতীয় পরিষদ সদস্য ১৯৯০-১৯৯৩ বিষয়শ্রেণী:পাকিস্তানি বন্দী ও আটক বিষয়শ্রেণী:পাকিস্তানের প্রধানমন্ত্রী বিষয়শ্রেণী:পাকিস্তানি শিল্পপতি বিষয়শ্রেণী:পাকিস্তান মুসলিম লীগ (কিউ) এমএনএ বিষয়শ্রেণী:পাকিস্তানের স্বরাষ্ট্রমন্ত্রী বিষয়শ্রেণী:ফরমান ক্রিশ্চিয়ান কলেজের প্রাক্তন শিক্ষার্থী বিষয়শ্রেণী:চৌধুরী পরিবার বিষয়শ্রেণী:উর্দু ভাষার লেখা থাকা নিবন্ধ